**Natječaj**

**39. Tjedan suvremenog plesa
Hrvatska koreografska platforma
2022**

Hrvatski institut za pokret i ples objavljuje natječaj za sudjelovanje u programu festivala **39. Tjedna suvremenog plesa**.

Festival Tjedan suvremenog plesa se održava u periodu **od 01. do 12. lipnja 2022.** Natječaj je namijenjen profesionalnim plesnim umjetnicima i skupinama suvremenog plesa koji djeluju u Hrvatskoj kao i umjetnicima koji su podrijetlom iz Hrvatske, a djeluju u inozemstvu.

Razmatrat će se prijedlozi / radovi koji su nastali u periodu od 1. siječnja 2021. do trenutka prijave i radovi u nastajanju koji bi premijernu izvedbu imali u okviru Festivala.

Zanimaju nas prijedlozi koji svojom intencijom i vizijom

* pomiču granice estetike i virtuoznost izvedbe iz područja suvremenog plesa te potiču inovativnost unutar sektora
* koji ostvaruju komunikaciju s ostalim disciplinama na način koji rezultira novom sinergijom
* promišljaju o temama od osobnog značaja, ali unutar globalnog konteksta
* potiču promišljanje o održivosti
* pružaju inspiraciju novim suradnjama unutar discipline i/ili s drugim disciplinama/sektorima, a koje potiču na promišljanje velikih tema kojima smo svjedoci proteklih godina: jednakost, empatija, solidarnost kao i odnos prema društvu i društvenim promjenama koje su u tijeku ili neminovne.

Na natječaj se mogu prijaviti solo koreografije i skupne izvedbe u trajanju od 20 do 60 minuta s najviše 6 izvođača. Natječaj je otvoren profesionalnim plesnim umjetnicima. Dimenzija scene za izvedbu ograničen je na 10mx10m.

Odabrat će se do 3 rada.

Honorari za izvedbu iznose 750,00 HRK netto po izvođaču. Izabrane predstave biti će dodatno prezentirane unutar partnerskih plesnih mreža u kojima sudjeluje Hrvatski institut za pokret i ples (npr. European dance network). Autori odnosno plesne skupine mogu prijaviti jedan rad.

**Prijavnica se ispunjava na engleskom jeziku. Odabir predstava vrši međunarodni žiri. Sve prijavnice s popratnom dokumentacijom trebaju stići na e-mail adresu hipptsp@gmail.com najkasnije do 30. ožujka, 2022. Prijavnice pristigle nakon navedenog datuma neće se uzimati u obzir. Snimke, koje se koriste za prijavu moraju biti lako dostupne uz jasnu naznaku šifre za pristup.**

Prijava treba sadržavati:

* ispunjenu prijavnicu
* životopis autora
* Video-link na predstavu: ne-montirana verzija snimljena jednom kamerom, centralno locirana, bez zoomiranja
* press dossier
* kritike (ukoliko je predstava već izvođena)
* nacrt rasvjete za postojeće radove
* tehničku listu svih tehničkih potreba (za postojeće radove kao i nove prijedloge)

Autorski tim svojom prijavom garantira mogućnosti izvedbe u terminima festivala od 1. do 12. lipnja 2022.

Festival će se u konačnoj odluci rukovoditi dostupnim financijskim i tehničkim uvjetima. Putni troškovi, ukoliko se radi o prijedlogu kandidata koji djeluju izvan Zagreba, moraju biti naznačeni u prijavi. Naknadna traženja neće se uvažiti.

Nepotpune prijave kao i prijave pristigle izvan naznačenog roka neće se uzimati u obzir.

Festival zadržava pravo odabira manjeg broja radova. Odluke žirija su konačne.

Ispunjenu prijavnicu poslati elektronskim putem na adresu: hipptsp@gmail.com

Rezultati natječaja bit će objavljeni do 26. travnja 2022. godine.